stanford-oval/wikipedia huggingface dataset:
23. tammikuuta
Tapahtumia

393 – Rooman keisari Theodosius I julisti yhdeksänvuotiaan poikansa Honoriuksen hallitsijakumppanikseen.
1229 – Paavi Gregorius IX antoi kirjeessä luvan siirtää Suomen piispanistuin Nousiaisista Koroisiin. Päivää pidetään usein Turun perustamispäivänä.
1556 – Shensissa Kiinassa Shaanxin maanjäristyksessä sai arviolta 830 000 ihmistä surmansa, kyseessä oli tunnetun historian tuhoisin maanjäristys.
1579 – Utrechtin unioni perusti protestanttisen tasavallan Alankomaissa.
1719 – Liechtensteinin ruhtinaskunta perustettiin.
1793 – Venäjä ja Preussi jakoivat Puolan.
1904 – Norjan rannikkokaupunki Ålesund tuhoutui täysin tulipalossa, 10 000 ihmistä jäi kodittomiksi.
1920 – Alankomaat kieltäytyi luovuttamasta Saksan entistä keisaria Vilhelm II:ta ympärysvalloille.
1940 – Suomen Työnantajain Keskusliitto STK ja Suomen Ammattiliittojen Keskusjärjestö SAK tekivät niin kutsutun tammikuun kihlauksen.
1943 – Toinen maailmansota: brittijoukot valtasivat Tripolin saksalaisilta joukoilta Libyassa.
1943 – Toinen maailmansota: australialaiset ja yhdysvaltalaiset joukot kukistivat japanilaiset joukot Papualla. Tämä Tyynenmeren sodan käännekohta merkitsi Japanin laajentumispolitiikan lopun alkua.
1950 – Knesset hyväksyi päätöslauselman jonka mukaan Jerusalem on Israelin pääkaupunki.
1960 – Batyskafi Trieste laskeutui Tyynenmeren syvimpään kohtaan, Mariaanien hautaan (10 911 m).
1968 – Pohjois-Korea valtasi vakoilusta syytetyn yhdysvaltalaisen aluksen, USS Pueblon.
1973 – Yhdysvaltain presidentti Richard Nixon ilmoitti rauhasta Vietnamissa.
1973 – Tulivuorenpurkaus hävitti Heimaeyn saarta Vestmannasaarilla Islannissa. Saaren 5 000 asukasta jouduttiin evakuoimaan turvaan laavavyöryiltä.
1978 – Ruotsi kielsi ensimmäisenä maailmassa otsonikerrosta tuhoavat aerosolituotteet.
1979 – Virtain vanhainkodin tuhonneessa tulipalossa kuoli 27 vanhusta.
1986 – Chuck Berry, James Brown, Ray Charles, Fats Domino, Everly Brothers, Buddy Holly, Jerry Lee Lewis ja Elvis Presley hyväksyttiin ensimmäisinä muusikkoina Rock and Roll Hall of Fameen.
1996 – Java-ohjelmointikielen ensimmäinen versio julkaistiin.
2009 – Avaruustutkimus: Japanin avaruusjärjestö JAXA laukaisi ensimmäisen erityisesti kasvihuonekaasuja mittaavan satelliitin, Ibukin (tunnettu myös nimellä GOSAT).
2022 – Suomessa järjestettiin ensimmäiset aluevaalit.
Aiheesta muualla

Kuvia tai muita tiedostoja aiheesta 23. tammikuuta Wikimedia Commonsissa
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Aithiopis

| Aithiopis> Αἰθιοπίς.Alkuperäisteos |
| --- | --- |
Kirjailija:  Arktinos?
Kieli:  muinaiskreikka (eeppinen)
Genre:  eeppinen runous
Julkaistu:  n. 700-luku eaa.
Sarja: Eeppinen kyklos
Edeltävä:  Ilias
Seuraava:  Pieni Ilias
Löydä lisää kirjojaKirjallisuuden teemasivulta
Aithiopis (m.kreik. Αἰθιοπίς, lat. Aethiopis; ”Runo aithiopialaisesta”) oli antiikin kreikkalainen eeppinen runoelma, joka kertoi Troijan sodan tapahtumista Iliaan ja Pienen Iliaan välisenä aikana, mukaan lukien Akhilleuksen kuolema. Se luetaan kuuluvaksi niin kutsuttuun eeppiseen kyklokseen ja tarkemmin Troijan kyklokseen. Eepos ei ole säilynyt nykyaikaan, mutta siitä tunnetaan katkelmia.
Historia

Aithiopis-eepos kirjoitettiin jonkin verran myöhemmin kuin Homeroksen nimiin laitetut eepokset. Se ajoitetaan joskus noin vuoteen 776 eaa. tai 700-luvun eaa. puoliväliin, ja joskus vasta vuoden 700 eaa. jälkeiselle ajalle. Sen kirjoittajana pidettiin myöhemmän antiikin aikana Arktinos Miletoslaista. Vaikka Aithiopis oli myöhäisempi kuin Ilias, se sisältää aineistoa, jonka uskotaan palautuvan Iliasta varhaisempaan hypoteettiseen eepokseen, joska käytetään tutkimuksessa nimitystä Memnonis, joka kertoi Akhilleuksen kuolemasta ja hautajaisista. Sama runoelma on vaikuttanut mahdollisesti myös Iliaaseen. Vaikka Aithiopis-eepos onkin kadonnut, sillä on ollut merkittävä vaikutus myöhempään runouteen käsittelemiensä myyttien osalta.
Sisältö

Aithiopis koostui viidestä kirjasta. Sen tapahtumat seurasivat ajallisesti Iliaan tapahtumia ja edelsivät niin kutsutun Pienen Iliaan tapahtumia. Eepos kertoi Troijan liittolaisten Penthesileian ja Memnonin saapumisesta sotaan sekä heidän kuolemastaan Akhilleuksen käden kautta kostoksi Antilokhoksen kuolemasta. Eepos kertoi myös Akhilleuksen omasta kuolemasta ja hautaamisesta. Se sisälsi myös kertomukset Akhilleuksen aseiden myöntämisestä Odysseukselle Aiaan sijaasta sekä viimeksimainitun itsemurhasta, jotka tunnetaan myös Pienestä Iliaasta. Eepoksen nimi viittaa Aithiopiaan, jonka kuningas Memnon oli.
Kerronnallisesti eepos käsitti muutaman viikon ajanjakson, josta vain muutama päivä on varsinaista toimintaa, samaan tapaan kuin Iliaassa. Eepoksen läpi kulkeneena teemana on saattanut olla Akhilleuksen nousu kaikkien aikojen täydellisimmäksi soturiksi ja kuolema lopulta kaikkein suurimman voiton hetkellä. Myöhempi toimittaja on kuitenkin lisännyt eepoksen loppuun kömpelöhkön siirtymän kohti Pienen Iliaan alkua.
Eepoksesta on säilynyt kolme katkelmaa myöhemmissä antiikin aikaisissa teoksissa. Ensimmäinen ja pisin niistä on peräisin Prokloksen teoksesta Khrestomatheia. Muut kaksi ovat Homeroksen ja Pindaroksen skoliasteilta.
Kirjallisuutta > Katkelmien käännöksiä

Aethiopis. Teoksessa Greek Epic Fragments, s. 108–117.  (From the Seventh to the Fifth Centuries BC. Edited and translated by Martin L. West. Loeb Classical Library 497)  Cambridge, MA:  Harvard University Press, 2003.  ISBN 978-0-674-99605-2  Teoksen verkkoversio. Kreikankielinen alkuteksti ja englanninkielinen käännös.
Aethiopis. Teoksessa Hesiod, Homeric Hymns, Epic Cycle, Homerica.  (Translated by Hugh G. Evelyn-White. Loeb Classical Library 57)  London:  William Heinemann, 1914.
Kirjallisuutta > Muuta kirjallisuutta

Davies, Malcolm: The Aethiopis: Neo-neoanalysis Reanalyzed.  (Hellenic studies, nide 71)  Center for Hellenic Studies, 2016.  ISBN 9780674088313
West, M. L.: The Epic Cycle: A Commentary on the Lost Troy Epics.  Oxford University Press, 2013.  ISBN 9780199662258
Aiheesta muualla

Kuvia tai muita tiedostoja aiheesta Aithiopis Wikimedia Commonsissa
Antiikin kreikkalaiset eepokset
| --- | --- |
Troijan kyklos:  Kypria  Ilias  Aithiopis  Pieni Ilias  Troijan tuho  Nostoi (”Paluut”)  Odysseia  Telegoneia 
Theban kyklos:  Oidipodeia  Thebais  Epigonoi  Alkmaionis 
Korintin kyklos:  Titanomakhia  Europia  Korinthiaka 
Muita:  Argonautika  Batrakhomyomakhia  Dionysiaka  Fokais  Jumalten synty  Kerkopes  Margites  Oikhalian valtaus  Posthomerica  Työt ja päivät
Pepe (jalkapalloilija, 1983)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Képler Laveran Lima Ferreira
Syntymäaika: 26. helmikuuta 1983 (ikä 42)
Syntymäpaikka: Maceió, Brasilia
Pelipaikka: keskuspuolustaja
Pituus: 188 cm
Seura
Seura: Porto
Pelinumero: 3
Junioriseurat
1995–2001: Corinthians-AL
Seurat
| Vuodet | Seura | O | (M) |
| 2001–2002 | Marítimo B | 14 | (1) |
| 2002–2004 | Marítimo | 63 | (3) |
| 2004–2007 | Porto | 64 | (6) |
| 2007–2017 | Real Madrid | 229 | (13) |
| 2017–2018 | Beşiktaş | 33 | (5) |
| 2019–2024 | Porto | 132 | (7) |
Maajoukkue
| 2007–2024 | Portugali | 141 | (8. .) |
 Seurajoukkueuran tilastot kattavat vain kansalliset sarjat.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 |  |  |
|  Pronssia | Ukraina/Puola 2012 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Pronssia | Venäjä 2017 |  |  |
Képler Laveran Lima Ferreira, joka tunnetaan paremmin nimellä Pepe (s. 26. helmikuuta 1983 Maceió, Alagoasin osavaltio, Brasilia) on portugalilainen, vuosina 2001–2024 ammattilaistasolla pelannut jalkapalloilija. Hän oli pelipaikaltaan keskuspuolustaja.
Seurajoukkuetasolla Pepe tunnetaan Real Madridista, jossa hän voitti kolmesti Primera Divisiónin ja  Mestarien liigan sekä kahdesti Jalkapallon seurajoukkueiden maailmanmestaruuskilpailut. Lisäksi hän edusti Portoa kahteen otteeseen vuosina 2004–2007 ja uudelleen 2019–2024. Hän voitti Portugalin maajoukkueen kanssa Euroopan-mestaruuden 2016. Hän kertoi lopettavansa uransa elokuussa 2024.
Seurajoukkueura > Alkuvaiheet

Pepe pelasi juniorina synnyinkaupunkinsa seurassa Corinthians Alagoanossa. Vuonna 2001 hän siirtyi Portugaliin madeiralaiseen Marítimoon, jossa hän pelasi seuraavat kolme kautta. Marítimossa Pepen kehitys oli nopeaa ja kauden 2004–2005 alla hän siirtyi Portugalin suurseuraan Portoon. Aikaisemmin hän oli jo siirtyä Sportingiin, mutta seurat eivät lopulta päässeet sopuun ehdoista. Portossa hän nousi yhdeksi joukkueen puolustuksen hahmoista ja oli mukana voittamassa muun muassa Portugalin pääsarjamestaruutta vuosina 2006 ja 2007 sekä Portugalin cupia vuonna 2006.
Seurajoukkueura > Real Madrid > Kaudet 2007–2010

Real Madrid tiedotti 10. heinäkuuta 2007 hankkineensa Pepen riveihinsä viisivuotisella sopimuksella. Porto ilmoitti siirtosummaksi 30 miljoonaa euroa. Lehtitietojen mukaan myös muun muassa Barcelona oli kiinnostunut pelaajan palveluksista. Espanjan pääsarjassa hän pelasi ensi kerran pääkaupungin paikallisottelussa Atlético Madridia vastaan 25. elokuuta 2007.
Kaudella 2008–2009 hän kärsi paljon loukkaantumisista. 21. huhtikuuta 2009 kotiottelussa Getafea vastaan sattui Pepen uran mustahetki, kun ottelun loppuminuuteilla Javier Casquero karkasi läpiajoon josta tuomittiin rangaistuspotku Pepen rikkeen seurauksena. Pepe ei sulattanut tätä tuomioita, vaan riehaantui kentällä ja muun muassa potkaisi kaksi kertaa maassa maannutta Casqueroa sekä löi kasvoihin tilannetta rauhoittamaan tullutta Juan Albínia. Ottelu oli ennen rangaistuspotkua tilanteessa 2–2. Casquero asettui itse laukomaan rangaistuspotkua, mutta ei onnistunut kuitenkaan maalinteossa. Ottelun lisäajalla Real Madrid onnistui kertaalleen vielä maalinteossa ja näin se voitti ottelun lopulta 3–2. Pepe rikkoi vielä kertaalleen sääntöjä, kun hän tuli kentälle juhlimaan Gonzalo Higuaínin tekemää kolmatta maalia, vaikka hänet oli jo ajettu kentältä. Myöhemmin samalla viikolla Pepe osoitti syvää katumusta ottelun tapahtumista ja puhui jopa ammattilaisuransa päättämisestä. 24. huhtikuuta 2009 Espanjan jalkapalloliitto antoi Pepelle yhteensä 10 ottelun pelikiellon ottelun tapahtumista, täten hän menetti muun muassa pääsarjamestaruuden kannalta tärkein kamppailun Barcelonaa vastaan.
Kaudella 2009–2010 Pepe merkautti ensimmäisen maalinsa Real Madridissa 4. lokakuuta 2009 vierasottelussa Sevillaa vastaan. 12. joulukuuta 2009 ottelussa Valenciaa vastaan Pepe kärsi vakavan polvivamman, joka piti hänet sivussa lähes kauden loppuun saakka. Ensimmäisten arvioiden mukaan hän oli vaarassa menettää osallistumisensa vuoden 2010 MM-kilpailuihin, joihin hän kuitenkin loppujen lopuksi kuntoutui.
Seurajoukkueura > Real Madrid > Kausi 2010–2011

Kaudeksi 2010–2011 Pepe sai lisää maanmiehiään joukkueeseen, kun kesän aikana Madridiin tulivat Ricardo Carvalho sekä uudeksi päävalmentajaksi José Mourinho. Hän muodostikin yhdessä Carvalhon kanssa koko alkukauden ajan yhden sarjan parhaimmista puolustuksista. Hieman alkukauden jälkeen loukkaantumiset keskeyttivät kuitenkin jälleen Pepen hyvin alkaneen kauden ja hän joutui olemaan sivussa viikkoja.
2. lokakuuta 2010 urheilulehti AS julkaisi artikkelin, jossa kerrottiin Pepen mahdollisesta lähdöstä seuraavana kesänä ilmaisella siirrolla. Lehden mukaan Pepe uhrasi osan palkastaan maksaakseen osuuden hänestä maksetusta suuresta siirtokorvauksesta, kun hän kesällä 2007 siirtyi Real Madridiin. Tämä teki hänestä yhden alhaisemmin palkatuista pelaajista joukkueessa, noin 1,8 miljoonan euron vuosituloilla. 21. maaliskuuta 2011 urheilulehti Marca ilmoitti Pepen hyväksyneen joukkueen tekemän jatkosopimustarjouksen, joka takasi hänelle 4 miljoonan euron vuositulot. Pituudeltaan jatkosopimus on nelivuotinen ja se ulottuu kesään 2016 asti.
Keväällä 2011 joukkue kohtasi Barcelonan yhteensä neljästi alle kuukauden sisään. Pepe siirrettiin taktisena toimenpiteenä näiden otteluiden ajaksi puolustavan keskikenttäpelaajan paikalle. 27. huhtikuuta 2011 Mestarien liigan välierien ensimmäisessä osaottelussa hänet ajettiin ulos kentältä kyseenalaisesti suoralla punaisella kortilla.
Seurajoukkueura > Real Madrid > Kausi 2011–2012

12. heinäkuuta 2011 Real Madrid julkaisi Pepen tehneen jatkosopimuksen vuoteen 2016 asti. 6. marraskuuta 2011 hän teki kauden ensimmäisen maalinsa ottelussa Osasunaa vastaan. 18. tammikuuta 2012 pelatussa Copa del Reyn puolivälieräottelussa Barcelonaa vastaan Pepe nousi otsikoihin epäurheilijamaisesta käyttäytymisestään, kun hän astui argentiinalaistähti Lionel Messin käden päälle. Ottelun jälkeen useat eri mediat ottivat kantaa Pepen tempaukseen ja tuomitsivat tämän rankalla kädellä. Seuraavana päivänä portugalilaispelaaja lähetti videon välityksellä virallisen anteeksipyyntönsä Messille ja kiisti tekonsa olleen tahallinen vahingoittamisyritys. 20. tammikuuta 2012 urheilulehti Marca uutisoi Pepen joutuneen hyllytetyksi joukkueesta 15 päivän ajaksi tapahtuneen johdosta.
Pepe pelasi 100. sarjaottelunsa Real Madridissa 26. helmikuuta 2012 voittoisassa vierastaistossa paikallisvastustaja Rayo Vallecanoa vastaan. 21. maaliskuuta 2012 Pepe oli jälleen osallisena kyseenalaisessa tapahtumassa, kun Villarrealia vastaan 1–1-tulokseen päättyneen ottelun jälkeen pukuhuonekäytävillä hän haukkui ottelussa erotuomarina toimineen José Luis Paradas Romerosin. Ottelussa Real Madridilta ajettiin kaksi pelaajaa ulos kentältä ja hän sai itse myös kyseenalaisen keltaisen kortin. Kaksi päivää myöhemmin hän sai tapahtuneesta kahden ottelun pelikiellon.
Seurajoukkueura > Besiktas

Pepe siirtyi turkkilaiseen Besiktasiin kauden 2016–2017 jälkeen jäätyään vapaaksi pelaajaksi ilman sopimusta. Hän pelasi kaudella 2017–2018 Turkin Superliigassa 23 ottelua, joissa hän teki kaksi maalia, ja Mestarien liigassa kuusi ottelua. Kaudella 2018–2019 hän pelasi kymmenen superliigaottelua, joissa hän teki kolme maalia, ja kolme Eurooppa-liigan ottelua. Eurooppa-liigan karsinnoissa hän teki neljässä ottelussa kaksi maalia. Pepen sopimus Beşiktaşin kanssa purettiin joulukuussa 2018 seuran karsiessa talousvaikeuksissa menojaan.
Seurajoukkueura > FC Porto

Pepe solmi tammikuussa 2019 sopimuksen FC Porton kanssa. Hän pelasi kevätkauden 2019 aikana 13 Portugalin liigan ottelua ja teki niissä kaksi maalia. Mestarien liigassa hän pelasi kolme ottelua. Seuraavina viitenä kautena hän pelasi Portugalin liigassa kausittain 25, 27, 21, 24 ja 22 ottelua sekä teki niissä vastaavasti maaleja yhden, kaksi, yhden, ei yhtään ja yhden. Porto voitti liigamestaruuden vuosina 2020 ja 2022 sekä Portugalin cupin vuosina 2020, 2022, 2023 ja 2024. Pepe pelasi kaudella 2019–2020 Eurooppa-liigassa seitsemän ottelua, kaudella 2020–2021 Mestarien liigassa kuusi ottelua, kaudella 2021–2022 Mestarien liigassa viisi ottelua ja Eurooppa-liigassa neljä ottelua, kaudella 2022–2023 Mestarien liigassa neljä ottelua ja kaudella 2023–2024 Mestarien liigassa seitsemän ottelua, joissa hän teki kaksi maalia. Hän on toiminut useana kautena Porton kapteenina.
Pepe kertoi lopettavansa uransa elokuussa 2024.
Pelityyli

Puolustajana Pepen vahvuuksia ovat muun muassa tekniikka, sijoittuminen ja pääpeli
Saavutukset

Porto :
Portugalin pääsarjamestaruus: 2006, 2007, 2020, 2022
Portugalin cup: 2006, 2020, 2022, 2023, 2024
Portugalin supercup: 2006, 2021, 2023
Portugalin liigacup: 2023
Intercontinental Cup: 2004
Real Madrid :
Espanjan pääsarjamestaruus: 2008, 2012, 2017
Espanjan cup: 2011, 2014
Espanjan supercup: 2008, 2012
Mestarien liiga: 2014, 2016, 2017
Euroopan supercup: 2014, 2016
Seurajoukkueiden maailmanmestaruus: 2014, 2016
Portugali :
Jalkapallon Euroopan-mestaruuskilpailut: Mestaruus 2016
21. maaliskuuta

21. maaliskuuta on gregoriaanisen kalenterin mukaan vuoden 80. päivä (81. päivä karkausvuonna). Vuodesta on jäljellä 285 päivää.
Nimipäivät

suomalainen kalenteri: Pentti
suomenruotsalainen kalenteri: Bengt, Bengta, Benita
ortodoksinen kalenteri: Jaakko
pohjoissaamenkielinen kalenteri: Bente, Beanta
vanhemmissa kalentereissa: Benedict, Benedictus
Tapahtumia

1556 – Canterburyn arkkipiispa Thomas Cranmer poltettiin roviolla Oxfordissa.
1788 – Tulipalo tuhosi 856 rakennusta New Orleansissa raunioittaen suurimman osan kaupunkia.
1800 – Pius VII paaviksi.
1918 – Ensimmäinen maailmansota: Sommen toinen taistelu alkoi.
1935 – Persia muutti nimensä Iraniksi.
1940 – Paul Reynaudista tuli Ranskan pääministeri.
1945 – Toinen maailmansota: brittijoukot vapauttivat Mandalayn Burmassa.
1952 – Alan Freed juonsi Moondog Coronation Ballin, ensimmäisen rock and roll -konsertin, Clevelandissa Ohiossa.
1960 – Apartheid: Sharpevillen verilöyly Etelä-Afrikassa. Poliisi tulitti aseistautumattomia mustia mielenosoittajia surmaten 69 henkeä ja haavoittaen 180:tä ihmistä.
1963 – San Franciscon lahden saaressa sijainnut Alcatrazin vankila suljettiin.
1965 – Ranger-ohjelma: Nasa laukaisi Ranger 9:n, joka oli sarjansa viimeinen miehittämätön Kuuta tutkinut avaruusluotain.
1968 – Karamehin taistelu PLO:n, Jordanian ja Israelin välillä.
1980 – Yhdysvaltain presidentti Jimmy Carter ilmoitti Yhdysvaltain boikotoivan vuoden 1980 Moskovan kesäolympialaisia protestina Neuvostoliiton osallistumiselle Afganistanin sisällissotaan.
1980 – Saippuaooppera Dallasin kauden päätösjaksossa roolihahmo J. R. Ewingia ammuttiin.
1990 – Namibia itsenäistyi 75 vuoden jälkeen Etelä-Afrikan vallasta.
1999 – Bertrand Piccard ja Brian Jones kiersivät ensimmäisinä ihmisinä Maapallon kuumailmapallolla.
2022 – China Eastern Airlinesin lento 5735 syöksyi maahan Guangxissa, Kiinassa. Kaikki koneessa olleet 132 henkilöä kuolivat.
Kuolleita

1076 – Robert I, Burgundin herttua (s. 1011)
1487 – Pyhä Nicolaus Flüeläinen, sveitsiläinen erakko, askeetti ja mystikko, Sveitsin ja paavillisen sveitsiläiskaartin suojeluspyhimys (s. 1417)
1556 – Thomas Cranmer, Canterburyn arkkipiispa (poltettiin roviolla) (s. 1489)
1617 – Pocahontas, intiaanipäällikkö Wahunsunacockin tytär (s. 1595)
1656 – James Ussher, Irlannin arkkipiispa (ajoitti luomisen vuoteen 4004 eaa.) (s. 1581)
1762 – Nicolas Louis de Lacaille, ranskalainen tähtitieteilijä (s. 1713)
1801 – Andrea Luchesi, italialainen säveltäjä (s. 1741)
1875 – José López y Crespo, espanjalainen katolinen piispa (s. 1797)
1875 – Robert von Trapp, suomalainen senaattori ja Suomen pankin johtaja (s. 1802)
1892 – Annibale de Gasparis, italialainen tähtitieteilijä (s. 1819)
1910 – Gaspard-Félix Tournachon (”Nadar”), ranskalainen valokuvaaja, karikatyristi, toimittaja ja kuumailmapalloilija (s. 1820)
1926 – Eino Salli, suomalainen kansakoulunopettaja, toimittaja ja tietokirjailija (s. 1882)
1934 – Franz Schreker, itävaltalainen säveltäjä ja kapellimestari (Kaukainen sointi) (s. 1878)
1936 – Aleksandr Glazunov, venäläinen säveltäjä (s. 1865)
1947 – Dora Wahlroos, suomalainen taidemaalari (s. 1870)
1950 – Rafael Blomstedt, suomalainen arkkitehti (s. 1885)
1951 – Willem Mengelberg, alankomaalainen kapellimestari (s. 1871)
1952 – Walter Schellenberg, saksalainen vastavakoilun päällikkö ja Waffen-SS:n Brigadeführer (s. 1910)
1958 – Cyril M. Kornbluth, yhdysvaltalainen tieteiskirjailija (s. 1923)
1966 – Lauri Ikonen, suomalainen säveltäjä (s. 1888)
1968 – Jevgeni Levinson, neuvostoliittolainen arkkitehti (s. 1894)
1979 – Evald Iljenkov, neuvostoliittolainen filosofi (s. 1924)
1985 – Sir Michael Redgrave, brittiläinen näyttelijä (s. 1908)
1991 – Clarence Leonidas Fender (”Leo Fender”), yhdysvaltalainen keksijä, kitaroiden suunnittelija ja valmistaja (s. 1909)
1996 – Kauko Kare, suomalainen kirjailija (s. 1914)
2001 – Tenho Saurén, suomalainen näyttelijä (Reinikainen) (s. 1926)
2010 – James W. Black, vuoden 1988 Nobelin lääketieteen palkinnon saanut skotlantilainen farmakologi (s. 1922)
2013 – Ernest Chapman, australialainen soutaja (s. 1926)
2013 – Rick Hautala, yhdysvaltalainen kauhukirjailija (s. 1949)
2013 – Pietro Mennea, italialainen pikajuoksija ja poliitikko (s. 1952)
2013 – Anibal Paz, uruguaylainen jalkapallomaalivahti (s. 1917)
2015 – Hans Erni, sveitsiläinen kuvataiteilija (s. 1909)
2015 – Warren Womble, yhdysvaltalainen koripallovalmentaja (s. 1920)
2017 – Colin Dexter, brittiläinen rikoskirjailija (s. 1930)
2017 – Kalevi Häkkinen, suomalainen alppihiihtäjä ja nopeuslaskija (s. 1928)
2017 – Marita Lindahl, Miss Suomi ja Miss Maailma 1957 (s. 1938)
2017 – Martin McGuinness, pohjoisirlantilainen poliitikko, aiemmin IRA:n kenttäkomentaja (s. 1950)
2020 – Aileen Baviera, filippiiniläinen politiikan tutkija ja sinologi (s. 1959)
2023 – Harri Nykänen, suomalainen rikostoimittaja ja -kirjailija (s. 1953)
2024 – Frédéric Mitterrand, ranskalainen elokuvantekijä, televisiojuontaja, kirjailija ja poliitikko (s. 1947)